A Magyar Katolikus Püspöki Konferencia körlevele a 2026. évi nagyböjti tartósélelmiszer-gyűjtésről

Kedves Testvérek!

A Magyar Katolikus Püspöki Konferencia idén is meghirdeti a "Tartós szeretet" nevű nagyböjti tartósélelmiszer-gyűjtést, amely már a 15. alkalommal kerül megrendezésre a Katolikus Karitász országos hálózatának szervezésében. 
A hívek március 15-22. között helyezhetik el adományaikat a templomokban kijelölt helyre vagy a Katolikus Karitász honlapján megadott gyűjtőpontok egyikén. 
Az összegyűjtött élelmiszerek nemcsak táplálékot jelentenek, hanem a remény üzenetét és a szolgáló szeretet kézzelfogható jelét viszi a nélkülöző családokhoz. 
A korábbi években a hívek adományaiból összeállított segélycsomagokkal családok ezreit tudta segíteni a segélyszervezet. Erre a célra adományozni lehet www.karitasz.hu oldalon vagy a 1356-os telefonszámon is, ahol minden hívás 500 forinttal támogatja a rászorulókat. Kérjük, hogy aki teheti, adója egy százalékával is támogassa a Katolikus Karitász szolgálatát, vagyis a Karitászt Támogató Alapítványt. 
Tegyünk tanúságot az irgalmas szeretet gyakorlásáról az idei Nagyböjtben is, és járuljunk hozzá tartós élelmiszerrel a Katolikus Egyház segélyakciójához! Hálás szívvel köszönjük a rászoruló testvéreinknek szánt adományaikat!

Kelt Budapesten, 2026. március 8-án
a Magyar Katolikus Püspöki Konferencia

Felolvasandó 2026. március 8-án, Nagyböjt 3. vasárnapján minden szentmise hirdetésében

